als_Latn dik_Latn tur_Latn
Përpara se të mbërrinte në Tokë, jeta mund të ketë nisur në Mars. Studimet më të fundit, të prezantuara në një konferencë të rëndësishme shkencore, mbështesin idenë se Planeti i Kuq ishte një vend shumë më i përshtatshëm për shkëndijën biologjike miliarda vjet më parë sesa Toka në fillesat e saj.
Nje pretendim i tille bazohet tek mënyra sesi u grumbulluan molekulat e para, të nevojshëme për jetën. Shkencëtaret e kane pyetur veten për një kohe te gjate sesi u mblodhën bashke që në fillim tre përbërësit kyçe molekulare për organizmat e gjalle: ARN-ja, acidi ribonukleik, ADN-ja, Acidi desoksiribonukleik dhe proteinat. Përgjigjja e dhëne në konferencën 'Goldschmidt' në Firence te Italisë është se, në fakt, jeta mund te mos ketë nisur fare në planetin tone, por ka filluar në Mars dhe në Tokë ka ardhur me ndonjë gur. Sipas profesor Steven Benner, te Institutit për Shkence dhe Teknologji Westheimer, në Tokën e atëhershme, premisat për zhvillimin e jetës nuk ekzistonin.
"Molekulat qe formojnë materialin gjenetik janë shume me komplekse sesa supa primare pre-biotike e lendeve kimike ekzistuese ne token e përpara tre miliardë vjetëve. I pari prej tyre mendohet te jete shfaqur acidi ribonukleik. Dhe thjesht duke i shtuar një supe të tillë energji siç është ajo e nxehtësisë apo dritës, nuk gjeneron ARN. Gjeneron katran", shpjegon profesor Steven Benner.
ARN-ja duhet te normëzohet nga modelimi i atomeve ne sipërfaqen kristalore te mineraleve. Mineralet me te efektshme ne krijimin e saj mendohet te jene shpërbëre ne oqeanet e Tokës se re, por ne Mars, sipas profesor Benner-it, ato duhet te kenë qene me bollëk e kjo le te kuptohet se jeta ka nisur ne Planetin e Kuq, përpara se te transferohej ne toke.
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Administrata Tatimore e Kosovës ka pritur sot në takim përfaqësuesit e Shoqatës së...
Ndonëse Ligji për Sigurimet Shëndetësore ka marrë pëlqimin e deputetëve dhe është miratuar...
als_Latn als_Latn als_Latn als_Latn als_Latn als_Latn als_Latn als_Latn als_Latn